text:
60 % от най-малкия четириъгълник, описан около проекциите на споменатите видими повърхности по направлението на базовата ос; или
 ii)
 разстоянието между две съседни/допиращи се отделни части не надвишава 15 mm, когато се измерва перпендикулярно на базовата ос; или
 г)
 всяка взаимосвързана осветителна система, съставена от две или три взаимосвързани светлини, които осигуряват една и съща функция, одобрени заедно като тип „Y“ и монтирани така, че разстоянието между съседните видими повърхности по направлението на базовата ос да не надвишава 75 mm, когато е измерено, перпендикулярно на базовата ос;
 2.16.2. „Двоен фар“ или „четен брой фарове“ означава единична светлоизлъчваща повърхност във формата на лента или ивица, която при симетричното си разполагане спрямо средната надлъжна равнина на превозното средство се простира от двете страни на не по-малко от 0,4 m от най-крайния външен ръб на превозното средство, и с дължина не по-малка от 0,8 m. Осветяването на такава повърхност се осигурява от най-малко два светлинни източника, разположени възможно най-близо до нейните краища. Светлоизлъчващата повърхност може да се състои от няколко поставени един до друг елемента, при условие че проекциите на няколкото индивидуални светлоизлъчващи повърхности в напречна равнина заемат не по-малко от 60 % от най-малкия правоъгълник, описан около проекциите на споменатите индивидуални светлоизлъчващи повърхности;
 2.17. „Разстояние между две светлини (фара)“, които са насочени в една и съща посока, означава най-късото разстояние между двете видими повърхности в посоката на базовата ос. В случай че разстоянието между светлините (фаровете) явно отговаря на изискванията на правилото, няма нужда да се определят точните краища на видимите повърхности;
 2.18. „Функционално контролно устройство“ означава светлинно или звуково устройство, което показва дали дадено устройство функционира правилно или не;
 2.19. „Контролно устройство, работещо в затворена система“ означава светлинна индикация (или всякаква подобна сигнализация) за това дали дадено устройство функционира правилно или не;
 2.20. „Допълнителна светлина (фар)“ означава светлина (фар), за който това дали да бъде монтиран се определя от производителя;
 2.21. „Земна повърхност“ означава повърхността, върху която се намира превозното средство и която практически трябва да е хоризонтална;
 2.22. „Подвижни компоненти“ на превозното средство означава тези панели на корпуса или други части от превозното средство, положението на които може да се променя чрез накланяне, въртене или плъзгане без използването на инструменти. Самосвалните кабини не се считат за подвижни компоненти;
 2.23. „Нормално положение на използване на подвижен компонент“ означава положението (положенията) на подвижния компонент, определено от производителя на превозното средство за използване при нормални условия на използване и при паркирано състояние на превозното средство;
 2.24. „Нормално състояние на използване на превозното средство“ означава:
 2.24.1.
 за моторно превозно средство — случаят, когато превозното средство е готово да потегли със запален двигател и подвижните компоненти са в нормалното положение (положение), както е определено в точка 2.23;
 2.24.2.
 за ремаркета — случаят когато ремаркето е прикачено към теглещо моторно превозно средство при условията, описани в точка 2.24.1, и неговите подвижни компоненти са в нормалното (положение), както е описано в точка 2.23;
 2.25. „Паркирано състояние на превозното средство“ означава:
 2.25.1.
 за моторно превозно средство — случаят когато превозното средство е спряно с изгасен двигател и подвижните


text:
му компоненти са в нормалното (положение), както е определено в точка 2.23;
 2.25.2.
 за ремаркета — случаят когато ремаркето е прикачено към теглещо моторно превозно средство при условията, описани в точка 2.25.1, и неговите подвижни компоненти са в нормалното (положение), както е описано в точка 2.23;
 2.26. „Осветяване с променлив ъгъл“ означава функция, осигуряваща засилено осветяване на пътя в завой;
 2.27. „Двойка“ означава комплект светлини с една и съща функция от лявата и от дясната страна на превозното средство;
 2.27.1. „Съгласувана двойка“ означава комплект светлини с една и съща функция от лявата и от дясната страна на превозното средство, които като двойка са съобразени с фотометричните показатели;
 2.28. „Авариен стоп-сигнал“ означава сигнал, който показва на останалите участници в движението зад превозното средство, че върху превозното средство е приложена голяма закъснителна сила във връзка с текущите пътни условия.
 2.29. Цвят на светлината, излъчвана от устройство
 2.29.1. „Бял“ означава координатите на цветността (x, y) (5) на излъчената светлина, които се намират в областите на цветността, определени от границите:
 W12
 зелена граница:
 y = 0,150 + 0,640 x
 W23
 жълтеникава зелена граница:
 y = 0,440
 W34
 жълта граница:
 x = 0,500
 W45
 червеникава лилава граница:
 y = 0,382
 W56
 лилава граница:
 y = 0,050 + 0,750 x
 W61
 синя граница:
 x = 0,310
 С точки на пресичане:
 x
 y
 W1
 0,310
 0,348
 W2
 0,453
 0,440
 W3
 0,500
 0,440
 W4
 0,500
 0,382
 W5
 0,443
 0,382
 W6
 0,310
 0,283
 2.29.2. „Селективно-жълт“ означава координатите на цветността (x, y) (5) на излъчената светлина, които се намират в областите на цветността, определени от границите:
 SY12
 зелена граница:
 y = 1,290 x – 0,100
 SY23
 линията на спектралната цветност
 SY34
 червена граница:
 y = 0,138 + 0,580 x
 SY45
 жълтеникава бяла граница:
 y = 0,440
 SY51
 бяла граница:
 y = 0,940 – x
 С точки на пресичане:
 x
 y
 SY1
 0,454
 0,486
 SY2
 0,480
 0,519
 SY3
 0,545
 0,454
 SY4
 0,521
 0,440
 SY5
 0,500
 0,440
 2.29.3. „Автомобилно-жълт“ означава координатите на цветността (x, y) (5) на излъчената светлина, които се намират в областите на цветността, определени от границите:
 A12
 зелена граница:
 y = x – 0,120
 A23
 линията на спектралната цветност
 A34
 червена граница:
 y = 0,390
 A41
 бяла граница:
 y = 0,790 – 0,670 x
 С точки на пресичане:
 x
 y
 A1
 0,545
 0,425
 A2
 0,560
 0,440
 A3
 0,609
 0,390
 A4
 0,597
 0,390
 2.29.4. „Червен“ означава координатите на цветността (x, y) (5) на излъчената светлина, които се намират в областите на цветността, определени от границите:
 R12
 жълта граница:
 y = 0,335
 R23
 линията на спектралната цветност
 R34
 лилавата линия:
 (нейното линейно продължение в лилавия диапазон между червения и синия край на линията на спектралната цветност)
 R41
 лилава граница:
 y = 0,980 – x
 С точки на пресичане:
 x
 y
 R1
 0,645
 0,335
 R2
 0,665
 0,335
 R3
 0,735
 0,265
 R4
 0,721
 0,259
 2.30. Цвят през нощта на светлината, отразена от устройство, с изключение на светлоотразяващи гуми съгласно Правило No 88
 2.30.1. „Бял“ означава координатите на цветността (x, y) (5) на отразената светлина, които се намират в областите на цветността, определени от

type: contracts

jurisdiction: EU


text:
границите:
 W12
 синя граница:
 y = 0,843 – 1,182 x
 W23
 лилава граница:
 y = 0,489 x + 0,146
 W34
 жълта граница:
 y = 0,968 – 1,010 x
 W41
 зелена граница:
 y = 1,442 x – 0,136
 С точки на пресичане:
 x
 y
 W1
 0,373
 0,402
 W2
 0,417
 0,350
 W3
 0,548
 0,414
 W4
 0,450
 0,513
 2.30.2. „Жълт“ означава координатите на цветността (x, y) (5) на отразената светлина, които се намират в областите на цветността, определени от границите:
 Y12
 зелена граница:
 y = x – 0,040
 Y23
 линията на спектралната цветност
 Y34
 червена граница:
 y = 0,200 x + 0,268
 Y41
 бяла граница:
 y = 0,970 – x
 С точки на пресичане:
 x
 y
 Y1
 0,505
 0,465
 Y2
 0,520
 0,480
 Y3
 0,610
 0,390
 Y4
 0,585
 0,385
 2.30.3. „Автомобилно-жълт“ означава координатите на цветността (x, y) (5) на отразената светлина, които се намират в областите на цветността, определени от границите:
 A12
 зелена граница:
 y = 1,417 x – 0,347
 A23
 линията на спектралната цветност
 A34
 червена граница:
 y = 0,390
 A41
 бяла граница:
 y = 0,790 – 0,670 x
 С точки на пресичане:
 x
 y
 A1
 0,545
 0,425
 A2
 0,557
 0,442
 A3
 0,609
 0,390
 A4
 0,597
 0,390
 2.30.4. „Червен“ означава координатите на цветността (x, y) (5) на отразената светлина, които се намират в областите на цветността, определени от границите:
 R12
 жълта граница:
 y = 0,335
 R23
 линията на спектралната цветност
 R34
 лилавата линия
 R41
 лилава граница:
 y = 0,978 – x
 С точки на пресичане:
 x
 y
 R1
 0,643
 0,335
 R2
 0,665
 0,335
 R3
 0,735
 0,265
 R4
 0,720
 0,258
 2.31. Цвят през деня на светлината, отразена от устройство
 2.31.1. „Бял“ означава координатите на цветността (x, y) (5) на отразената светлина, които се намират в областите на цветността, определени от границите:
 W12
 лилава граница:
 y = x – 0,030
 W23
 жълта граница:
 y = 0,740 – x
 W34
 зелена граница:
 y = x + 0,050
 W41
 синя граница:
 y = 0,570 – x
 С точки на пресичане:
 x
 y
 W1
 0,300
 0,270
 W2
 0,385
 0,355
 W3
 0,345
 0,395
 W4
 0,260
 0,310
 2.31.2. „Жълт“ означава координатите на цветността (x, y) (5) на отразената светлина, които се намират в областите на цветността, определени от границите:
 Y12
 червена граница:
 y = 0,534 x + 0,163
 Y23
 бяла граница:
 y = 0,910 – x
 Y34
 зелена граница:
 y =1,342 x – 0,090
 Y41
 линията на спектралната цветност
 С точки на пресичане:
 x
 y
 Y1
 0,545
 0,454
 Y2
 0,487
 0,423
 Y3
 0,427
 0,483
 Y4
 0,465
 0,534
 2.31.3. „Червен“ означава координатите на цветността (x, y) (5) на отразената светлина, които се намират в областите на цветността, определени от границите:
 R12
 червена граница:
 y = 0,346 – 0,053 x
 R23
 лилава граница:
 y = 0,910 – x
 R34
 жълта граница:
 y = 0,350
 R41
 линията на спектралната цветност
 С точки на пресичане:
 x
 y
 R1
 0,690
 0,310
 R2
 0,595
 0,315
 R3
 0,560
 0,350
 R4
 0,650
 0,350
 2.32. Цвят през деня на луминесцентно устройство
 2.32.1. „Червен“ означава координатите на цветността (x, y) (5) на отразената светлина, които се намират в областите на


text:
цветността, определени от границите:
 FR12
 червена граница:
 y = 0,346 – 0,053 x
 FR23
 лилава граница:
 y = 0,910 – x
 FR34
 жълта граница:
 y = 0,315 + 0,047 x
 FR41
 линията на спектралната цветност
 С точки на пресичане:
 x
 y
 FR1
 0,690
 0,310
 FR2
 0,595
 0,315
 FR3
 0,569
 0,341
 FR4
 0,655
 0,345
 2.33. „Заден предупредителен сигнал за сблъсък“ означава автоматичен сигнал, подаван от предното превозно средство на следващото превозно средство. Сигналът предупреждава следващото превозно средство да предприеме аварийно действие за избягване на сблъсък.
 3. ЗАЯВЛЕНИЕ ЗА ОДОБРЕНИЕ
 3.1.
 Заявлението за одобрение на тип превозно средство по отношение на монтирането на неговите устройства за осветяване и светлинна сигнализация се подава от производителя на превозното средство или от негов съответно упълномощен представител.
 3.2.
 Заявлението се придружава от следните документи и данни в три екземпляра:
 3.2.1.
 Описание на типа превозно средство в съответствие с положенията, споменати в точки 2.2.1—2.2.4 по-горе, заедно с ограниченията за натоварване, особено максимално допустимото натоварване в багажника;
 3.2.2.
 Списък на устройствата за инсталацията за осветяване и светлинна сигнализация, предписани от производителя. Списъкът може да включва няколко типа устройства за всяка функция. Всеки тип трябва да бъде надлежно идентифициран (название на компонента, маркировка за одобрение на типа, име на производителя и т.н.), като в допълнение за всяка функция списъкът може да съдържа допълнителното указание „или еквивалентни устройства“;
 3.2.3.
 Схема на оборудването за осветяване и светлинна сигнализация като цяло, на която да е обозначено местоположението на различните устройства в превозното средство;
 3.2.4.
 Ако е необходимо, за да се провери съответствието с изискванията от настоящото правило, да се представи схема (схеми) на всяка индивидуална светлина, като се показват осветителната повърхност, определена в точка 2.9, светлоизлъчващата повърхност, определена в точка 2.8, базовата ос, определена в точка 2.11, и базовият център, определен в точка 2.12. Тази информация не е задължителна за светлината за осветяване на задния регистрационен номер (точка 2.7.13);
 3.2.5.
 Заявлението трябва да включва излагане на метода, използван за определянето на видимата повърхност (вж. точка 2.10).
 3.2.6.
 Когато на превозното средство е монтирана адаптираща се система предни светлини (AFS), заявителят следва да представи подробно описание, даващо следната информация:
 3.2.6.1.
 Функциите за осветяване и режимите, за които адаптиращата се система за предни светлини (AFS) е била одобрена;
 3.2.6.2.
 Съответните управляващи сигнали за адаптиращата се система за предни светлини (AFS) и техните технически характеристики, както е определено в съответствие с приложение 10 към Правило No 123;
 3.2.6.3.
 Мерките, които са предприети, за да се адаптират автоматично функциите и режимите за предно осветяване в съответствие с точка 6.22.7.4 от настоящото правило;
 3.2.6.4.
 Специални инструкции, ако има такива, за проверката на светлинните източници и зрителното наблюдение на светлинния сноп;
 3.2.6.5.
 Документите съгласно точка 6.22.9.2 от настоящото правило;
 3.2.6.6.
 Светлините, които са групирани или комбинирани или взаимно вградени в адаптиращата се система за предни светлини (AFS);
 3.2.6.7.
 Осветителните модули, които са проектирани в съответствие с изискванията от точка 6.22.5 от настоящото правило.
 3.2.7.
 За превозните средства от категории M и N: описание на условията за електрическо захранване на устройствата, посочени в точки 2.7.9, 2.7.10, 2.7.12, 2.7.14 и


text:
2.7.15 по-горе, включително, ако е приложимо, информация относно специално захранване/електронна пусково-регулираща апаратура за светлинния източник или регулиране на интензитета.
 3.3.
 На техническата служба, отговаряща за провеждане на изпитванията за одобрение, трябва да се предостави ненатоварено превозно средство, което е снабдено с пълното оборудване за осветяване и светлинна сигнализация, предписано в точка 3.2.2 по-горе, и е представително за типа превозно средство, подлежащ на одобрение.
 3.4.
 Към документацията за одобрение на типа се прилага документът, предвиден в приложение 1 към настоящото правило.
 4. ОДОБРЕНИЕ
 4.1.
 Ако типът превозно средство, представено за одобрение по настоящото правило, отговаря на изискванията на правилото по отношение на всички устройства, посочени в списъка, се издава одобрение на типа.
 4.2.
 На всеки одобрен тип се присвоява номер на одобрение. Първите му две цифри (понастоящем 05, което съответства на серия от изменения 05) показват серията от изменения, включваща последните съществени технически изменения, внесени в правилото към момента на издаване на одобрението. Една и съща страна по договора не може да присвоява този номер на друг тип превозно средство или на същия тип превозно средство, предоставено с оборудване, което не посочено в списъка, споменат в точка 3.2.2 по-горе, предмет на условията от точка 7 от настоящото правило.
 4.3.
 Страните по Спогодбата от 1958 г., прилагащи настоящото правило, се уведомяват за одобрение, разширение, отказ на одобрение или окончателно прекратяване на производството на тип превозно средство/част по настоящото правило посредством формуляр, който съответства на образеца от приложение 1 към настоящото правило.
 4.4.
 Върху всяко превозно средство, което съответства на тип превозно средство, одобрено по настоящото правило, на видно и леснодостъпно място, се нанася маркировка за международно одобрение, която се състои от:
 4.4.1.
 оградена с окръжност буква „E“, следвана от отличителния номер на държавата, издала одобрението (6);
 4.4.2.
 номера на настоящото правило, следван от буквата „R“, тире и номера на одобрение вдясно от окръжността, предписана в точка 4.4.1.
 4.5.
 Ако превозното средство съответства на одобрен тип превозно средство по едно или повече правила, приложени към Спогодбата, в страната издала одобрението по настоящото правило, символът, предписан в точка 4.4.1, не е нужно да се повтаря, а номерата на правилата и одобренията и допълнителните символи за всички правила, по които е издадено одобрение в страната, която е издала одобрението по настоящото правило, се поставят във вертикални колони отдясно на символа, предписан в точка 4.4.1.
 4.6.
 Маркировката за одобрение трябва да е ясна, четлива и незаличима.
 4.7.
 Маркировката за одобрение трябва да е разположена близо до или върху табелката с данни, поставена от производителя.
 4.8.
 Приложение 2 към настоящото правило съдържа примери за оформлението на маркировки за одобрение.
 5. ОБЩИ ИЗИСКВАНИЯ
 5.1. Устройствата за осветяване и светлинна сигнализация трябва да са монтирани така, че при определените в точки 2.24, 2.24.1 и 2.24.2 нормални условия на употреба и независимо от всякакви вибрации, на които могат да бъдат подложени, да запазват определените в настоящото правило характеристики и да позволяват превозното средство да отговаря на изискванията на настоящото правило. В частност не трябва да е възможно регулирането на фаровете да се нарушава по невнимание.
 5.2. Описаните в точки 2.7.9,


text:
2.7.10 и 2.7.19 светлини трябва да са монтирани така, че да могат да се регулират лесно.
 5.2.1.
 В случай на фарове, оборудвани с приспособления за предотвратяването на неудобство за другите участници в движението в държава, в която движението се извършва в посока на пътя, обратна на тази в държавата, за която фарът е проектиран, тези приспособления трябва да са автоматични или да се задействат от евентуалния водач на превозното средство, като то е в паркирано състояние, без да са необходими специални инструменти (различни от предоставените с превозното средство (7). Производителят на превозното средство трябва да предостави подробни упътвания заедно превозното средство.
 5.3. За всички устройства за осветяване и светлинна сигнализация, включително монтираните върху страничните панели, базовата ос на монтираната на превозното средство светлина (фар) трябва да е успоредна на опорната равнина на превозното средство върху пътя; освен това при странични светлоотражатели и странични габаритни светлини тя трябва да е перпендикулярна на средната надлъжна равнина на превозното средство, а при всички останали устройства за сигнализация — успоредна на тази равнина. Във всяка посока се допуска отклонение ± 3°. Освен това трябва да бъдат спазени всички специални упътвания на производителя по отношение на монтажа.
 5.4. При отсъствие на специални изисквания височината и реглажът на фаровете трябва да се проверяват при ненатоварено превозно средство, поставено върху равна, хоризонтална повърхност съгласно условията, определени в точки 2.24, 2.24.1 и 2.24.2, както и в случай, че е монтирана адаптираща се система за предни светлини (AFS), като тя е в неутрално състояние.
 5.5. При липса на специални упътвания светлините, които представляват двойка в комплект, трябва:
 5.5.1.
 да са монтирани на превозното средство симетрично спрямо средната надлъжна равнина (тази преценка да се основава на външната геометрична форма на светлината (фара), а не на края на неговата осветителна повърхност, посочена в точка 2.9);
 5.5.2.
 да са симетрични един на друг спрямо средната надлъжна равнина, като това изискване не важи по отношение на вътрешната структура на светлината (фара);
 5.5.3.
 да отговарят на едни и същи колориметрични изисквания и да имат по същество еднакви фотометрични характеристики. Това не се отнася за съгласувана двойка предни фарове за мъгла от клас F3;
 5.5.4.
 практически да имат еднакви фотометрични характеристики.
 5.6. При превозни средства с несиметрична външна форма горепосочените изисквания трябва да са удовлетворени, доколкото е възможно.
 5.7 Групирани, комбинирани или взаимно вградени светлинни устройства.
 5.7.1.
 Светлините (фаровете) могат да бъдат групирани, комбинирани или взаимно вградени, при условие че всички изисквания за цвета, положението, реглажа, геометрична видимост, електрическата схема на свързване и други изисквания, ако има такива, са изпълнени.
 5.7.1.1.
 Фотометричните и колориметричните показатели за дадена светлина трябва да бъдат изпълнени, когато всички други функции, с които тази светлина е групирана, комбинирана или взаимно вградена, са изключени.
 Когато предна или задна габаритна светлина е взаимно вградена с една или няколко други функции, които могат да бъдат задействани заедно с тях, изискванията относно цвета на всяка от тези други функции трябва да бъдат изпълнени, когато взаимно вградените функция (функции) и предната или задната габаритна светлина са включени.
 5.7.1.2.
 Не се разрешава взаимно вграждане на стоп-светлини


text:
и пътепоказателни светлини.
 5.7.1.3.
 Когато стоп-светлини и пътепоказателни светлини са групирани, трябва да бъдат спазени следните условия:
 5.7.1.3.1.
 всяка хоризонтална или вертикална права линия, минаваща през проекциите на видимите повърхности на тези модули и лежаща в равнина, перпендикулярна на базовата ос, не трябва да пресича повече от две гранични линии, разделящи съседни повърхности с различен цвят;
 5.7.1.3.2.
 техните видими повърхности по направлението на базовата ос, базирани на зоните, ограничени от очертанието на техните светлоизлъчващи повърхности, не трябва да съвпадат.
 5.7.2.
 В случай обаче че видимата повърхност на единична светлина (фар) се състои от две или повече различни части, тя трябва да удовлетворява следните изисквания:
 5.7.2.1.
 общата повърхност но проекцията на отделните части в равнина, допирателна на външната повърхност на външната леща, и перпендикулярна на базовата ос трябва да заема не по-малко от 60 % от най-малкия четириъгълник, описан около споменатата проекция, или разстоянието между две съседни/допирателни различни части не трябва да надвишава 15 mm, когато то се измерва перпендикулярно на базовата ос. Това изискване не се прилага за светлоотражателите;
 5.7.2.2.
 или в случай на взаимосвързани светлини разстоянието между съседните видими повърхности в посоката на базовата ос не надвишава 75 mm, когато то се измерва перпендикулярно на базовата ос.
 5.8. Максималната височина над земната повърхност се измерва от най-високата точка, а минималната височина — от най-ниската точка на видимата повърхност в направлението на базовата ос.
 В случай на фар за къси светлини минималната височина спрямо земната повърхност се измерва от най-ниската точка на действителния изход на оптичната система (напр. отражател, леща, проекционна леща) независимо от предназначението му.
 В случай че максималната и минималната височини над земната повърхност отговарят явно на изискванията на правилото, не е необходимо да се определят точните краища на никоя повърхност;
 5.8.1.
 Местоположението по широчина се определя от този край на видимата повърхност по направлението на базовата ос, който е най-отдалечен от средната надлъжна равнина на превозното средство, когато се отнася за цялата широчина, и от вътрешните краища на видимата повърхност, по направлението на базовата ос, когато се отнася за разстоянието между светлините (фаровете).
 В случай че местоположението по широчина явно отговаря на изискванията на правилото, няма нужда да се определят точните краища на никоя повърхност.
 5.9. Ако няма специални инструкции, фотометричните характеристики (напр. интензитет, цвят, видима повърхност и т.н.) на дадена светлина не трябва да могат да бъдат променяни умишлено докато светлината е включена.
 5.9.1.
 Пътепоказателните светлини, аварийните и автомобилно-жълтите странични габаритни светлини, отговарящи на написаното в точка 6.18.7 по-долу, както и аварийните стоп-сигнали, следва да бъдат мигащи светлини.
 5.9.2.
 Фотометричните характеристики на всяка светлина може да се менят:
 а)
 във връзка с околната (разсеяната) светлина;
 б)
 вследствие включването на други светлини; или
 в)
 когато светлината се използва за друга функция за осветяване;
 при условие че всяко изменение във фотометричните характеристики е в съответствие с техническите изисквания за въпросната светлина.
 5.10. В посока напред от светлина (фар), определена в точка 2.7, не се допуска излъчването на червена светлина, която може да предизвика объркване, и в посока назад от светлина (фар), определена в точка 2.7, не се допуска


text:
излъчването на бяла светлина, която може да предизвика объркване. Не трябва да се вземат под внимание светлинни устройства, служещи за осветление вътре в превозното средство. В случай на съмнение, това изискване може да се провери, както следва:
 5.10.1.
 За видимостта на червена светлина, излъчвана напред от превозното средство, видимата повърхност на червена светлина (фар) не трябва да се вижда пряко, ако наблюдателят се движи в зона 1, определена в приложение 4, като изключение се допуска за червена най-задна странична габаритна светлина.
 5.10.2.
 За видимостта на бяла светлина, излъчвана назад от превозното сродство (с изключение на случая, когато на превозното средство са монтирани бели маркировки за видимост отзад) — видимата повърхност на фар, излъчващ бяла светлина, не трябва да се вижда пряко, ако наблюдателят се движи в зона 2 в напречна равнина, намираща се на 25 метра зад превозното средство (вж. приложение 4).
 5.10.3.
 В техните съответни равнини, зоните 1 и 2, разглеждани от окото на наблюдателя, са ограничени:
 5.10.3.1.
 във височина — от две хоризонтални равнини, които се намират съответно на 1 m и 2,2 m над земната повърхност;
 5.10.3.2.
 по широчина — от две вертикални равнини, които съответно към предната и задната част на превозното средство сключват ъгъл от 15° навън спрямо неговата средна надлъжна равнина и минават през допирната точка (точки) на вертикалните равнини, които са успоредни на средната надлъжна равнина на превозното средство и които ограничават общата широчина на превозното средство; ако има няколко допирни точки, най-предната съответства на предната равнина, а най-задната — на задната равнина.
 5.11. Електрическата схема на свързване трябва да е такава, че предните и задните габаритни светлини, светлините за обозначаване на най-външния габарит, ако има такива, и светлината за осветяване на задния регистрационен номер да могат да се включват и изключват само едновременно.
 5.11.1.
 Това условие не се прилага:
 5.11.1.1.
 когато предните и задните габаритни светлини са включени, както и страничните габаритни светлини, ако са взаимно вградени със споменатите светлини или се комбинират с тях като светлини за паркиране; или
 5.11.1.2.
 когато страничните габаритни светлини мигат с пътепоказателни светлини; или
 5.11.1.3.
 когато система за светлинна сигнализация работи съгласно точка 6.2.7.6.2; или
 5.11.2.
 за предните габаритни светлини, когато тяхната функция е заместена съгласно предписанията на точка 5.12.1 по-долу.
 5.11.3.
 В случай на взаимосвързана осветителна система всички светлинни източници трябва да се включват и изключват едновременно.
 5.12. Електрическата схема на свързване трябва да е такава, че фаровете за дълги и къси светлини и предните и задните фарове за мъгла да не могат да се включват, ако не са включени и светлините, описани в точка 5.11. Това изискване обаче не важи за фаровете за дълги или къси светлини, когато светлинните предупредителни сигнали представляват периодично присветване на кратки интервали на фаровете за дълги светлини или периодично присветване на кратки интервали на фаровете за къси светлини, или редуващо се присветване на кратки интервали на фаровете за дълги и къси светлини.
 5.12.1.
 Фаровете къси светлини и/или фаровете за дълги светлини, и/или предните фарове за мъгла могат да заместят функцията на предните габаритни светлини, при условие че:
 5.12.1.1.
 тяхната


text:
електрическа схема на свързване е такава, че в случай на неизправност на някое от тези светлинни устройства предните габаритни светлини се задействат отново автоматично; и
 5.12.1.2.
 заместващата светлина/функция отговаря, за съответната габаритна светлина, на изискванията относно:
 а)
 геометричната видимост, предписана за предните габаритни светлини в точка 6.9.5; и
 б)
 минималните фотометрични стойности съгласно ъглите на разпространение на светлината; и
 5.12.1.3.
 в протоколите от изпитванията на заместващата светлина се съдържат съответни доказателства за спазването на изискванията, посочени в точка 5.12.1.2 по-горе.
 5.13. Контролно устройство
 Където в настоящото правило е предписано контролно устройство на принципа на затворения електрически контур, то може да се замени с функционално контролно устройство.
 5.14. Скриващи се светлини
 5.14.1.
 Скриването на светлини е забранено, с изключение на фаровете за дълги и къси светлини и предните фарове за мъгла, които може да се прибират, когато не се използват.
 5.14.2.
 В случай на неизправност, засягаща работата на устройството (устройствата) за скриване, фаровете трябва да останат в положение за употреба, ако вече са били използвани, или трябва да могат да бъдат приведени в работно положение, без помощта на инструменти.
 5.14.3.
 Фаровете трябва да могат да се придвижват в работно положение и да се включват чрез единствен орган за управление, без да се изключва възможността те да се придвижват в работно положение, без да се включват. В случая обаче на групирани фарове за къси и дълги светлини, гореспоменатият орган за управление трябва да включва само фаровете за къси светлини.
 5.14.4.
 Не трябва да е възможно от мястото на водача умишлено да се спира движението на включени предни фарове, преди те да са достигнали работното си положение. Ако при движението на фаровете има опасност да се заслепят други участници в пътното движение, фаровете може да светват едва при достигане на работното си положение.
 5.14.5.
 Когато скриващият механизъм е с температура от – 30 °С до + 50 °С, фаровете трябва да могат да достигат до работното положение за три секунди от първоначалното задействане на органа за управление.
 5.15. Цветовете на светлината, излъчвана от фаровете и отражателите (8), са следните:
 Фар за дълги светлини:
 Бял
 Фар за къси светлини:
 Бял
 Преден фар за мъгла:
 Бял или селективно-жълт
 Фар за заден ход:
 Бял
 Пътепоказателна светлина:
 Автомобилно-жълт
 Аварийно-предупредителна сигнализация:
 Автомобилно-жълт
 Стоп-светлина:
 Червен
 Авариен стоп-сигнал:
 Автомобилно-жълт или червен
 Заден предупредителен сигнал за сблъсък
 Автомобилно-жълт
 Светлина за осветяване на задния регистрационен номер:
 Бял
 Предна габаритна светлина:
 Бял
 Задна габаритна светлина:
 Червен
 Преден фар за мъгла:
 Бял или селективно-жълт
 Заден фар за мъгла:
 Червен
 Светлина за паркиране:
 Бял отпред, червен отзад или автомобилно-жълт, ако е вградена в страничните пътепоказателни светлини или в страничните габаритни светлини.
 Странична габаритна светлина:
 Автомобилно-жълт; може да бъде и червен, ако най-задната странична габаритна светлина е групирана или комбинирана, или взаимно вградена със задната габаритна светлина, със задната светлина за обозначаване на най-външния габарит, със задния фар за мъгла, със стоп-светлината или е групирана или ѝ се пада част от светлоизлъчващата повърхност заедно със задния светлоотражател.
 Светлина за обозначаване на най-външния габарит
 Предна — бял, задна — червен
 Дневни светлини:
 Бял
 Заден светлоотражател, различен от


text:
триъгълен:
 Червен
 Заден триъгълен светлоотражател, триъгълен:
 Червен
 Преден светлоотражател, различен от триъгълен:
 Същият като цвета на падащата светлина (9)
 Страничен светлоотражател, различен от триъгълен:
 Автомобилно-жълт; най-задният страничен светлоотражател може да бъде и червен, ако е групиран или му се пада част от светлоизлъчваща повърхност задно със задната габаритна светлина, задната светлина за обозначаване на най-външния габарит, задния фар за мъгла, стоп-светлината, червената най-задна странична габаритна светлина или задния светлоотражател, различен от триъгълен
 Светлина за завой:
 Бял
 Маркировка за видимост:
 Бял при излъчване напред;
 Бял или жълт при излъчване настрани;
 Червен или жълт при излъчване назад (10)
 Адаптиращи се система за предни светлини (AFS):
 Бял
 Външно помощно осветяване
 Бял
 5.16. Брой на светлините
 5.16.1.
 Броят на светлините, монтирани на превозното средство, следва да е равен на броя, определен в отделните спецификации от настоящото правило.
 5.17. Всяка светлина може да бъде инсталирана на подвижни компоненти, при условие че са изпълнени условията, определени в точки 5.18, 5.19 и 5.20.
 5.18. Задните габаритни светлини, задните пътепоказатели и задните светлоотражатели, както триъгълни, така и различни от триъгълни, могат да бъдат инсталирани на подвижни компоненти само:
 5.18.1.
 ако във всички фиксирани положения на подвижните компоненти светлините върху подвижните компоненти отговарят на всички изисквания за положението, геометричната видимост и фотометричните показатели.
 5.18.2.
 В случай че функциите, посочени в точка 5.18, се постигат със сглобка от два светлини с маркировка „D“ (вж. точка 2.16.1), е необходимо само единият от тях да отговаря изискванията за положението, геометричната видимост и фотометричните показатели за тези светлини във всички фиксирани положения на подвижните компоненти; или
 5.18.3.
 когато за гореспоменатите функции са монтирани и работят допълнителни светлини, когато подвижният компонент е в отворено фиксирано положение, при условие че тези допълнителни светлини отговарят на всички изисквания за положението, геометричната видимост и фотометричните показатели, отнасящи се за светлините върху подвижния компонент.
 5.18.4.
 В случай че функциите, посочени в точка 5.18, се постигат чрез взаимосвързана осветителна система, се прилага едно от следните условия:
 а)
 ако комплектованата взаимосвързана осветителна система е монтирана на подвижен компонент (компоненти), трябва да бъдат удовлетворени изискванията на точка 5.18.1. За гореспоменатите функции могат да се задействат допълнителни светлини, когато подвижният компонент е в отворено фиксирано положение, при условие че тези допълнителни светлини отговарят на всички изисквания за положението, геометричната видимост и фотометричните показатели, отнасящи се за светлините върху подвижния компонент; или
 б)
 ако взаимосвързаната осветителна система е отчасти монтирана на неподвижен компонент и отчасти на подвижен компонент, взаимосвързаната осветителна система (системи), посочена от заявителя по време на процедурата на одобрение, трябва да отговаря на всички изисквания за положението, геометричната видимост навън и фотометричните показатели за тези светлини във всички фиксирани положения на подвижния компонент (компоненти). Изискванията за геометричната видимост навътре се смятат за удовлетворени, ако тази взаимосвързана осветителна система (системи) продължава да съответства на фотометричните стойности, предписани в пространството на разпространение на светлината във връзка с одобрението на устройството, във всички фиксирани положения на подвижния компонент (компоненти).
 5.19. Когато подвижните компоненти са в положение, различно от „нормалното работно положение“, монтираните върху тях устройства не трябва да причиняват повишено неудобство на участниците в


text:
движението.
 5.20. Когато светлината е монтирана на подвижен компонент и последният е в нормално работно положение (положения), светлината трябва винаги да се връща в положението (положенията), определено от производителя в съответствие с настоящото правило. При фарове за къси светлини и предни фарове за мъгла, това изискване се счита за удовлетворено, ако подвижните компоненти се местят и връщат в нормалното си положение 10 пъти, без стойността на ъгъла на наклона на фаровете спрямо тяхната поставка, измервана след всяко действие с подвижния компонент, да се променя с повече от 0,15 % от средната стойност за 10 измервания. Ако тази стойност се превиши, то всяка от границите, определени в точка 6.2.6.1.1 трябва да бъде променена с това превишение, за да се намали допустимият обхват за ъглите на наклона, когато превозното средство се проверява съгласно приложение 6.
 5.21. Видимата повърхност по направлението на базовата ос на предните и задните габаритни светлини, предните и задните пътепоказатели и светлоотражателите не трябва да се скрива с повече от 50 % от какъвто и да е подвижен компонент, със или без монтирано върху него устройство за светлинна сигнализация, в никое от фиксираните му положения, различни от „нормалното му работно положение“.
 Ако по-горното изискване не е изпълнимо:
 5.21.1.
 когато видимата повърхност на гореспоменатите лампи по направлението на базовата им ос се скрива с повече от 50 % от подвижния компонент, трябва да се включат допълнителни светлини, отговарящи на всички изисквания за положение, геометрична видимост и фотометрични показатели за гореспоменатите светлини; или
 5.21.2.
 във формуляра за съобщение трябва да има забележка (точка 10.1 от приложение 1), която да информира другите администрации, че над 50 % от видимата повърхност може да се скрива от подвижни компоненти; и
 предупреждение в превозното средство трябва да информира ползвателя, че в определено положение (положения) на подвижните компоненти другите участници в пътното движение трябва да се предупреждават за присъствието на превозно средство на пътя; например, посредством предупредителен триъгълник или други устройства, съгласно националните изисквания за използване на пътя.
 5.21.3.
 Точка 5.21.2 не се отнася за светлоотражатели.
 5.22. С изключение на светлоотражателите, дори да носи знак за одобрение, една светлина се счита за липсваща, ако тя не може да заработи при простото инсталиране на светлинен източник и/или стопяем предпазител.
 5.23. Светлините се монтират на превозното средство така, че светлинният източник (нажеж. лампа) да може да бъде правилно заменян без да е необходима професионална помощ и без да са нужни специални инструменти, освен тези, които производителят е осигурил към превозното средство. Производителят на превозното средство трябва да предостави с превозното средство подробно описание на процедурата на замяна. Това изискване не се отнася за:
 а)
 устройства, одобрени с незаменяем светлинен източник;
 б)
 устройства, одобрени със светлинни източници съгласно Правило No 99.
 5.24. Позволява се всякаква временна безопасна замяна на функцията за светлинна сигнализация на задна габаритна светлина, при условие че при повреда функцията, използвана на мястото на излязлата от строя функция, е същата по цвят, основен интензитет и местоположение и при условие че заменящото устройство продължава да изпълнява първоначалната си функция за безопасност. По време на замяната временната замяна


text:
и нуждата от поправка следва да се оповестят с контролно устройство (светлина) на арматурното табло (вж. точка 2.18 от настоящото правило).
 5.25. Когато е монтирана адаптираща се система за предни светлини (AFS), тя трябва да се разглежда като еквивалентна на двойка предни фарове за къси светлини, а ако осигурява функция (функции) за дълги светлини, то тя трябва да се разглежда като еквивалентна на двойка предни фарове за дълги светлини.
 5.26. Разрешават се задни пътепоказателни светлини, задни габаритни светлини, стоп-светлини (освен стоп-светлини от категория S4) и задни фарове за мъгла с орган за управление на интензитета, които реагират едновременно на поне едно от следните две външни въздействия: осветление в околното пространство, мъгла, сняг, дъжд, пръскане, облаци прах, замърсяване на светлоизлъчващата повърхност, при условие че предписаната зависимост между интензитетите им се спазва при всички преходи за изменение. При преходите не трябва да се забелязва рязка промяна в интензитета. Стоп-светлините от категория S4 може да дават интензитет, който може да се изменя, независимо от другите светлини. Водачът трябва да може да управлява горните функции и да задава светлинни интензитети, съответстващи на категорията им за постоянни светлини, както и да връща интензитетите към категорията им за автоматично регулируеми светлини.
 5.27. За превозните средства от категориите M и N заявителят трябва да докаже на техническата служба, отговаряща за изпитванията за одобрение, че условията за електрическо захранване на устройствата, посочени в точки 2.7.9, 2.7.10, 2.7.12, 2.7.14 и 2.7.15 по-горе, съответстват, когато електрическата система на превозното средство е в състояние на работа при стабилно напрежение, представително за съответната категория моторно превозно средство, посочена от заявителя, на следните предписания:
 5.27.1.
 Напрежението, подавано на клемите на устройства, които съгласно тяхната документация за одобрение на типа са изпитвани чрез използване на специално захранване/ електронна пусково-регулираща апаратура за светлинния източник или във вторичен работен режим, или при напрежение, посочено от заявителя, не трябва да надвишава напрежението, посочено за съответните устройства или функции при тяхното одобрение.
 5.27.2.
 Във всички случаи на електрическо захранване, които не са обхванати в точка 5.27.1, напрежението на клемите на устройството (устройствата) или функцията (функциите) не трябва да надвишава 6,75V (6 V-ви системи), 13,5V (12 V-ви системи) или 28 V (24 V-ви системи) с повече от 3 процента.
 5.27.3.
 Предписанията на точки 5.27.1 и 5.27.2 не се прилагат за устройства, които включват електронна пусково-регулираща апаратура за светлинния източник или регулиране на интензитета като част от устройството.
 5.27.4.
 Документите за одобрение трябва да се придружават от протокол, в който са описани методите, използвани за доказване на съответствието, и получените резултати.
 5.28. Общи предписания относно геометричната видимост
 5.28.1.
 От вътрешната страна на ъглите на геометрична видимост не трябва да има никакви пречки за разпространяването на светлината от която и да е част на видимата повърхност на светлината (фара), наблюдавана от безкрайно отдалечена точка. Те обаче не се вземат под внимание, ако вече са съществували към момента на одобрение на типа светлина (фар).
 5.28.2.
 Ако измерванията се извършват по-близо до светлината (фара), посоката на наблюдение трябва да се мести успоредно, за да се постигане същата точност.
 5.28.3.
 Ако, при инсталиран фар,


text:
някоя част от видимата повърхност на фара се скрива от други части на превозното средство, трябва да се представи доказателство, че частта от фара, която не се скрива от препятствия, продължава да съответства на предписаните фотометрични стойности за одобрение на устройството.
 5.28.4.
 Ако вертикалният ъгъл на геометрична видимост под хоризонталата може да се намали до 5° (при светлина (лампа) на по-малко от 750 mm над земната повърхност) фотометричното поле за измерване на монтирания оптичен елемент може да се намали на 5° под хоризонталата.
 5.28.5.
 В случай на взаимосвързана осветителна система изискванията за геометричната видимост трябва да бъдат изпълнени, когато взаимосвързаните светлини работят заедно.
 6. СПЕЦИАЛНИ ИЗИСКВАНИЯ
 6.1. Фар за дълги светлини (Правила No 98 и 112)
 6.1.1. Наличие
 Задължително за моторни превозни средства. Забранено за ремаркета.
 6.1.2. Брой
 Два или четири, с тип, одобрен съгласно Правила No 31, 98 или 112, с изключение на фар от клас А.
 За превозни средства от категория N3: Могат да бъдат монтирани два допълнителни фара за дълги светлини:
 Когато превозното средство е оборудвано с четири прибиращи се предни фара за дълги светлини, монтирането на два допълнителни предни фара се разрешава единствено за светлинна сигнализация, състояща се в периодично присветване на кратки интервали (вж. точка 5.12) на дневна светлина.
 6.1.3. Монтажна схема
 Няма специални изисквания.
 6.1.4. Местоположение
 6.1.4.1. По широчина: няма специални изисквания.
 6.1.4.2. Във височина: няма специални изисквания.
 6.1.4.3. По дължина: в предната част на превозното средство. Това изискване се счита за изпълнено, ако излъчваната светлина не причинява неудобство на водача, пряко или непряко, чрез устройствата за непряко виждане и/или чрез други отразяващи повърхности на превозното средство.
 6.1.5. Геометрична видимост
 Видимостта на осветителната повърхност, включително видимостта ѝ в зони, които не изглеждат осветени в разглежданата посока на наблюдение, трябва да бъде гарантирана в разширяващо се пространство, което се определя чрез прекарване на линии на базата на периметъра на осветителната повърхност, които сключват ъгъл, не по-малък от 5° с базовата ос на предния фар. Началото на ъглите на геометрична видимост е периметърът на проекцията на осветителната повърхност в напречна равнина, която е допирателна към най-предната част на лещата на предния фар.
 6.1.6. Реглаж
 В посока напред.
 За осветяване с променлив ъгъл в завой, от всяка страна на превозното средство може да се върти не повече от един преден фар за дълги светлини.
 6.1.7. Електрическа схема на свързване
 6.1.7.1. Освен когато се използват за подаване на периодични светлинни предупреждения през кратки интервали, фаровете за дълги светлини могат да бъдат включвани само когато общият прекъсвач на осветлението е в положение „включен“ за фаровете или в положение за автоматично включване и са налице условията за автоматично задействане на фаровете за къси светлини. В последния случай фаровете за дълги светлини трябва да се изключват автоматично, когато условията за автоматично задействане на фаровете за къси светлини са престанали да съществуват.
 6.1.7.2. Фаровете за дълги светлини могат да се включват едновременно или по двойки. В случай че двата допълнителни предни фара за дълги светлини са монтирани, както се разрешава в точка 6.1.2 само за превозни средства от категория N3, в даден


text:
момент може да светят не повече от две двойки фарове. При превключване от къси на дълги светлини, трябва да светва поне една двойка предни фарове за дълги светлини. При превключване от дълги на къси светлини всички предни фарове за дълги светлини трябва да се изключват едновременно.
 6.1.7.3. Късите светлини може да остават включени едновременно с дългите.
 6.1.7.4. Когато са монтирани четири прибиращи се фара за дълги светлини, тяхното вдигнато положение трябва да предотвратява едновременната работа с който и да е от монтираните допълнителни предни фарове, ако те са предназначени за светлинна сигнализация, състояща се в периодично присветване на кратки интервали (вж. точка 5.12) на дневна светлина.
 6.1.8. Контролно устройство
 Задължително е наличието на контролно устройство, работещо на принципа на затворения електрически контур.
 6.1.9. Други изисквания
 6.1.9.1. Общият максимален интензитет на предните фарове за дълги светлини, които могат да бъдат включвани едновременно, не трябва да превишава 430 000 cd, което съответства на контролна стойност 100.
 6.1.9.2. Този максимален интензитет се постига, сумирайки индивидуалните номинални маркировки, посочени върху предните фарове. На всеки от предните фарове, маркиран с „R“ или „CR“ следва да се зададе контролна стойност „10“.
 6.2. Фар за къси светлини (Правила No 98 и 112)
 6.2.1. Наличие
 Задължително за моторни превозни средства. Забранено за ремаркета.
 6.2.2. Брой
 Два, с тип, одобрен съгласно Правила No 31, 98 или 112, с изключение на фар от клас А.
 6.2.3. Монтажна схема
 Няма специални изисквания
 6.2.4. Местоположение
 6.2.4.1. По широчина: краят на видимата повърхност, който е най-отдалечен от средната надлъжна равнина на превозното средство, не трябва да се намира на повече от 400 mm от най-крайния външен ръб на превозното средство.
 Разстоянието между вътрешните краища на видимите повърхности по направлението на базовата ос трябва да бъде не по-малко от 600 mm. Това обаче не се отнася за превозни средства от категории M1 и N1; за всички други категории моторни превозни средства това разстояние може да се намали на 400 mm, когато цялата широчина на превозното средство е по-малка от 1 300 mm.
 6.2.4.2. Във височина: на не по-малко от 500 mm и не повече от 1 200 mm от земната повърхност. За превозни средства от категория N3G (с повишена проходимост) (11), максималната височина може да бъде увеличена на 1 500 mm.
 6.2.4.3. По дължина: на предната част на превозното средство. Това изискване се счита за изпълнено, ако излъчваната светлина не причинява неудобство на водача, пряко или непряко, чрез устройствата за непряко виждане и/или чрез други отразяващи повърхности на превозното средство.
 6.2.5. Геометрична видимост
 Определя се от ъглите α и ß, както е посочено в точка 2.13:
 α
 =
 15° нагоре и 10° надолу,
 ß
 =
 45° навън и 10° навътре.
 Тъй като фотометричните стойности, които се изискват за фаровете за къси светлини, не покриват цялото геометрично поле на видимост, за целите на одобрението на типа се изисква минимална стойност от 1 cd в останалото пространство. Наличието на секции или на други елементи от оборудването в близост до фара не трябва да поражда вторични ефекти, които да причиняват неудобство на други участници в движението.
 6.2.6.


text:
Реглаж
 В посока напред
 6.2.6.1. Реглаж по вертикала
 6.2.6.1.1. Началният наклон надолу на границата на светлинния сноп на късите светлини при ненатоварено превозно средство, с един човек на мястото на водача, трябва да e специфициран от производителя на превозното средство с точност 0,1 % и да е указан ясно, четливо и незаличимо върху всяко превозно средство близо до предните фарове или до табелата на производителя чрез символа, посочен в приложение 7.
 Стойността на този посочен наклон надолу трябва да е определена в съответствие с точка 6.2.6.1.2.
 6.2.6.1.2. В зависимост от монтажната височина в метри (h) на долния край на видимата повърхност по направлението на базовата ос на фара за къси светлини, измерена при ненатоварено превозно средство, при всички определени в приложение 5 статични условия вертикалният наклон на границата на снопа на късите светлини трябва да се остава в следните граници, а първоначалната насоченост да има следните стойности:
 h < 0,8;
 граници
 :
 между: – 1 % и – 1,5 %;
 начално насочване
 :
 между: – 1 % и – 1,5 %;
 0,8 ≤ h ≤ 1;
 граници
 :
 между: – 1 % и – 1,5 %;
 начално насочване
 :
 между: – 1 % и – 1,5 %;
 или по преценка на производителя на превозното средство;
 граници
 :
 между: – 1 % и – 3,0 %;
 начално насочване
 :
 между: – 1,5 % и – 2,0 %.
 В този случай заявлението за одобрение на типа превозно средство трябва да съдържа информация за това коя от двете алтернативи следва да се използва.
 h > 1
 граници
 :
 между: – 1 % и – 3 %;
 начално насочване
 :
 между: – 1,5 % и – 2,0 %.
 Горните граници и стойностите на начално насочване са обобщени на диаграмата по-долу.
 За превозни средства от категория N3G (с повишена проходимост), когато фаровете са на височина над 1 200 mm, границите за вертикалния наклон на границата на светлинния сноп трябва да бъдат: – 1,5 % и – 3,5 %.
 Началното насочване трябва да бъде зададено между: – 2 % и – 2,5 %.
 6.2.6.2. Устройство за регулиране на фаровете
 6.2.6.2.1. Когато за удовлетворяване на условията от точки 6.2.6.1.1 и 6.2.6.1.2 е необходимо устройство за регулиране, то това устройство трябва да е автоматично.
 6.2.6.2.2. Независимо от това, се допускат устройства, които се регулират ръчно, било то непрекъснато или не, при условие че имат положение „стоп“, в което фаровете могат да се върнат към началния наклон, определен по точка 6.2.6.1.1, с помощта на обикновени регулиращи винтове или подобни средства.
 Тези ръчно регулиращи се устройства трябва да се управляват от мястото на водача.
 Устройствата, които се регулират непрекъснато, трябва да носят контролни знаци, указващи условията за натоварване, при които се изисква регулиране на късите светлини.
 Броят на положенията на регулиращите устройства, които не са с непрекъснато регулиране, трябва да е такъв, че да гарантира съответствие с диапазона от стойности, предписан в точка 6.2.6.1.2 за всички условия на натоварване, определени в приложение 5.
 За тези устройства условията на натоварване, определени в приложение 5, които изискват регулиране на късите светлини, също


text:
трябва да са ясно обозначени в близост до органа за управление на устройството (вж. приложение 8).
 6.2.6.2.3. В случай на повреда на устройствата, описани в точки 6.2.6.2.1 и 6.2.6.2.2, снопът на късата светлина не трябва да приема положение, при което наклонът да е по-малък от този по времето на възникването на повредата.
 6.2.6.3. Методика на измерване
 6.2.6.3.1. След регулиране на началния наклон, изразеният в проценти вертикален наклон на късите светлини трябва да се измери в статично положение при спазване на всички условия за натоварването, определени в приложение 5.
 6.2.6.3.2. Измерването на промяната на наклона на късите светлини в зависимост от натоварването трябва да се проведе в съответствие с методиката на изпитване, посочена в приложение 6.
 6.2.6.4. Реглаж по хоризонтала
 Регулирането по хоризонтала на единия или двата фара за къси светлини може да бъде променливо за постигане на осветяване с променлив ъгъл в завой, при условие че целият сноп или линията на границата на светлинния сноп с неосветеното пространство не пресича линията на траекторията на центъра на тежестта на превозното средство на разстояние от предницата на превозното средство по-голямо от 100 пъти височината, на която са монтирани съответните фарове за къси светлини.
 6.2.7. Електрическа схема на свързване
 6.2.7.1. Органът за превключване към къси светлини трябва да изключва всички фарове за дълги светлини едновременно.
 6.2.7.2. Късите светлини могат да остават включени едновременно с дългите светлини.
 6.2.7.3. В случай на фарове за къси светлини съгласно Правило No 98 газоразрядните светлинни източници трябва да остават включени по време на работата на дългите светлини.
 6.2.7.4. За осигуряване на осветяване с променлив ъгъл в завой може да бъде включен един допълнителен светлинен източник или един или повече светодиодни модули, разположен вътре във фаровете за къси светлини или във фар (различен от този за дългите светлини), групиран или взаимно вграден със съответните фарове за къси светлини, при условие че хоризонталният радиус на кривата на траекторията на центъра на тежестта на превозното средство е 500 m или по-малък. Това може да бъде показано от производителя чрез изчисления или други средства, приемани от органа, отговарящ за одобрението на типа.
 6.2.7.5. Фаровете за къси светлини могат да бъдат включвани и изключвани автоматично. Трябва обаче винаги да е възможно тези фарове да бъдат включвани или изключвани ръчно.
 6.2.7.6. Ако са налице дневни светлини, които работят съгласно точка 6.19:
 6.2.7.6.1.
 фаровете за къси светлини се включват и изключват автоматично в зависимост от условията на околната светлина (напр. включват се в условията на нощно кормуване, тунели и т.н.) съгласно изискванията на приложение 12; или
 6.2.7.6.2.
 дневните светлини работят заедно със светлините, изброени в точка 5.11, когато, като минимално изискване, поне задните габаритни светлини са задействани; или
 6.2.7.6.3.
 предвидени са специални средства за информирането на водача, че фаровете, габаритните светлини и, ако са част от оборудването, светлините за обозначаване на най-външния габарит и страничните габаритни светлини не светят. Такива средства са:
 6.2.7.6.3.1.
 предвидени са две ясно различаващи се нива на осветлението на арматурното табло на дневна и нощна светлина, които указват на водача, че фаровете за къси светлини трябва да бъдат включени; или
 6.2.7.6.3.2.


text:
неосветени индикатори и идентификация на органи за ръчно управление, които се изискват съгласно Правило No 121, се осветяват, когато фаровете са задействани; или
 6.2.7.6.3.3.
 светлинно, звуково или комбинирано контролно устройство, което се задейства само в условия на намалена околна светлина, определени в приложение 12, за да информира водача, че фаровете за къси светлини трябва да се включат. След като контролното устройство е задействано, то трябва да се изключва само когато фаровете за къси светлини са включени или устройството, което пуска и/или спира двигателя (системата за задвижване), е поставено в положение, при което е невъзможна работата на двигателя (системата за задвижване).
 6.2.7.7. Независимо от точка 6.2.7.6.1, фаровете за къси светлини могат да бъдат автоматично включвани и изключвани в зависимост от други фактори като времето и околните условия (напр. час на деня, местоположението на превозното средство, дъжд, мъгла и т.н.).
 6.2.8. Контролно устройство
 6.2.8.1. Контролното устройство не е задължително.
 6.2.8.2. Контролно устройство с визуална индикация, мигащо или не, е задължително:
 α)
 когато целият сноп или върхът на снопа се движи, за да осигури осветяване с променлив ъгъл в завой; или
 б)
 се използват един или повече светодиодни модули за генериране на главната къса светлина.
 То трябва да се включва:
 α)
 в случай на неизправност в преместването на върха на светлинния сноп; или
 б)
 в случай на неизправност на някой от светодиодните модули, осигуряващи главната къса светлина.
 То трябва да остава включено докато повредата е налице. Действието му може да бъде временно изключено, на трябва да бъде възобновявано отново, винаги когато устройството за пускане и спиране на двигателя се включва и изключва.
 6.2.9. Други изисквания
 Изискванията от точка 5.5.2 не се отнасят за фарове за къси светлини.
 Фаровете за къси светлини със светлинен източник или светодиоден(дни) модул(и), генериращи основната къса светлина и притежаващи действителен пълен светлинен поток над 2 000 lm следва да бъдат монтирани само в съчетание с устройство(а) за почистване на фарове в съответствие с Правило No 45 (12).
 По отношение на вертикалния наклон условията на точка 6.2.6.2.2 по-горе не трябва да се прилагат за предни фарове за къси светлини:
 α)
 със светодиоден модул (модули), генериращ основната къса светлина; или
 б)
 със светлинен източник, генериращ главната къса светлина и притежаващ действителен светлинен поток над 2 000 lm.
 За осигуряване на осветяване с променлив ъгъл в завой в съответствие с Правила No 98 и 112, могат да бъдат използвани само фарове за къси светлини.
 Ако осветяване с променлив ъгъл в завой се осигурява чрез хоризонтално движение на целия светлинен сноп или на върха на снопа, това осветяване трябва да се включва само по време на движението на превозното средство напред. Това условие не е в сила ако осветяване с променлив ъгъл се осигурява в десен завой при дясно движение (в ляв завой при ляво движение).
 6.3. Преден фар за мъгла (Правило No 19)
 6.3.1. Наличие
 Незадължително, за моторни превозни средства. Забранено за ремаркета.
 6.3.2. Брой
 Два
 6.3.3. Монтажна схема
 Няма специални изисквания
 6.3.4. Местоположение
 6.3.4.1. По широчина: краят на видимата повърхност по направлението на базовата ос, който е най-отдалечен от средната надлъжна


text:
равнина на превозното средство, не трябва да се намира на повече от 400 mm от най-крайния външен ръб на превозното средство.
 6.3.4.2. Във височина:
 Минимум
 :
 на не по-малко от 250 mm от земната повърхност.
 Максимум
 :
 за превозни средства от категории M1 и N1: не по-малко от 800 mm над земната повърхност.
 За всички други категории освен превозни средства N3G (с повишена проходимост) (13): не повече от 1 200 mm над земната повърхност.
 За превозни средства от категория N3G: максималната височина може да бъде увеличена до 1 500 mm.
 Никоя точка на видима повърхност по направлението на базовата ос не трябва да е по-високо от най-високата точка на видимата повърхност по направлението на базовата ос на фара за къси светлини.
 6.3.4.3. По дължина: на предната част на превозното средство. Това изискване се счита за изпълнено, ако излъчваната светлина не причинява неудобство на водача, пряко или непряко, чрез устройствата за непряко виждане и/или чрез други отразяващи повърхности на превозното средство.
 6.3.5. Геометрична видимост
 Определя се от ъглите α и ß, както е посочено в точка 2.13:
 α
 =
 5° нагоре и надолу,
 ß
 =
 45° навън и 10° навътре.
 Тъй като фотометричните стойности, изисквани за предните фарове за мъгла, не покриват пълното геометричното поле на видимост, в оставащото пространство, за целите на одобрението на типа, се изисква минимална стойност от 1 cd. Наличието на секции или на други елементи на оборудването в близост до предния фар за мъгла не трябва да поражда вторични ефекти, които да причиняват неудобство за други участници в движението (14).
 6.3.6. Реглаж
 В посока напред.
 6.3.6.1. Реглаж по вертикала.
 6.3.6.1.1. В случай на предни фарове за мъгла от клас „B“ вертикалният наклон на границата на светлинния сноп, нагласена при ненатоварено превозно средство с едно лице на мястото на водача, трябва да бъде – 1,5 % или по-малко (14).
 6.3.6.1.2. В случай на предни фарове за мъгла от клас „F3“:
 6.3.6.1.2.1.
 Началният наклон надолу на границата на светлинния сноп при ненатоварено превозно средство, с един човек на мястото на водача, трябва да e специфициран от производителя на превозното средство с точност до един знак след десетичната запетая и да е указан ясно, четливо и незаличимо върху всяко превозно средство близо до предните фарове за мъгла, до табелата на производителя или в комбинация с маркировката, посочена в точка 6.2.6.1.1, чрез символа, показан в приложение 7 към настоящото правило. Стойността на този посочен наклон надолу трябва да е определена в съответствие с точка 6.3.6.1.2.2.
 6.3.6.1.2.2.
 В зависимост от монтажната височина в метри (h) на долния край на видимата повърхност по направлението на базовата ос на предния фар за мъгла, измерена при ненатоварено превозно средство, вертикалният наклон на границата на снопа, при ненатоварено превозно средство, с един човек на мястото на водача, трябва да има следните стойности:
 h ≤ 0,8;
 граници
 :
 между: – 1 % и – 3 %;
 начално насочване
 :
 между: – 1,5 % и – 2 %;
 h > 0,8;
 граници
 :
 между: – 1,5 % и – 3,5 %;
 начално насочване
 :
 между: – 2


text:
% и – 2,5 %.
 6.3.6.2. Устройство за регулиране на предните фарове за мъгла:
 6.3.6.2.1. В случай на преден фар за мъгла със светлинен източник (източници), притежаващ действителен светлинен поток над 2 000 lm, автоматично следва, при всички състояния на натоварване от приложение 5 към настоящото правило, да бъдат изпълнени изискванията от точка 6.3.6.1.2.2.
 6.3.6.2.2. Когато има устройство за регулиране на предния фар за мъгла, бил той независим или групиран с друга предна функция за осветяване и сигнализация, това устройство трябва да е такова, че вертикалният наклон, при всички статични състояния на натоварване от приложение 5 към настоящото правило, да остава в границите, предписани в точка 6.3.6.1.2.2.
 6.3.6.2.3. В случая, когато предният фар за мъгла от клас „F3“ е част от фара за къси светлини или от адаптираща се система за предни светлини (AFS), при използването на предния фар за мъгла като част от фара за къси светлини са в сила изискванията от точка 6.2.6.
 В такъв случай границите за регулиране, определени в точка 6.2.6, могат да бъдат прилагани също когато този преден фар за мъгла се използва като такъв.
 6.3.6.2.4. Устройството за регулиране може също да бъде използвано за автоматично привеждане на наклона на предния светлинен сноп за мъгла в съответствие с текущите условия на околната среда, при условие че не се излиза от границите за наклона надолу, специфицирани в точка 6.3.6.1.2.2.
 6.3.6.2.5. В случай на повреда на устройството за регулиране, снопът на предния фар за мъгла не трябва да приема положение, при което границата на снопа да е с по-малък наклон от този, преди възникването на повредата.
 6.3.7. Електрическа схема на свързване
 Предните фарове за мъгла трябва да могат да се включват и изключват независимо от фаровете за дълги и къси светлини и от всяка комбинация от предни фарове за дълги и къси светлини, освен ако предните фарове за мъгла не се използват като част от друга функция за осветяване в адаптираща се система за предни светлини (AFS). Включването на функцията „предни фарове за мъгла“ обаче трябва да бъде с приоритет пред функцията, при която предните фарове за мъгла се използват само като част от тази функция.
 6.3.8. Контролно устройство
 Задължително е наличието на контролно устройство, работещо на принципа на затворения електрически контур. Независима предупредителна немигаща светлина.
 6.3.9. Други изисквания
 В случая, когато във формуляра за съобщение от точка 10.9 от приложение 1 към Правило No 19 съществува изрично посочване, регулирането на посоката и интензитетът на преден фар за мъгла могат да бъдат автоматично приспособявани към текущите условия на околната среда. Всякакви промени в светлинния интензитет и посока трябва да бъдат извършвани автоматично и по такъв начин, че да не се създава неудобство както за водача, така и за другите участници в движението.
 6.4. Фар за заден ход (Правило No 23)
 6.4.1. Наличие
 Задължително за превозни средства и ремаркета категории O2, O3 и O4. Незадължително за ремаркета категория O1.
 6.4.2. Брой
 6.4.2.1. Един фар е задължителен, а втори е незадължителен за моторни превозни средства от категория M1 и на всички останали превозни средства с дължина над 6 000


text:
mm.
 6.4.2.2. Два фара са задължителни, а два са незадължителни за всички превозни средства с дължина над 6 000 mm, с изключение на превозните средства от категория M1.
 6.4.3. Монтажна схема
 Няма специални изисквания
 6.4.4. Местоположение
 6.4.4.1. По широчина: няма специални изисквания.По широчина: няма специални изисквания.
 6.4.4.2. Във височина: на не по-малко от 250 mm и не повече от 1 200 mm от земната повърхност.
 6.4.4.3. По дължина: на задната част на превозното средство.По дължина: на задната част на превозното средство.
 Ако обаче са инсталирани, двата незадължителни фара за заден ход, споменати в точка 6.4.2.2, трябва да бъдат монтирани отстрани или на задната страна на превозното средство в съответствие с изискванията на точки 6.4.5 и 6.4.6.
 6.4.5. Геометрична видимост
 Определя се от ъглите α и ß, както е посочено в точка 2.13:
 α
 =
 15° нагоре и 5° надолу,
 β
 =
 45° наляво и надясно, ако има само един фар,
 45° навън и 30° навътре, ако има два.
 Ако двата незадължителни фара, споменати в точка 6.4.2.2, са монтирани отстрани на превозното средство, базовите им оси трябва да бъдат насочени настрани хоризонтално под наклон 10° ± 5° спрямо средната надлъжна равнина на превозното средство.
 6.4.6. Реглаж
 В посока назад
 Ако двата незадължителни фара, споменати в точка 6.4.2.2, са монтирани отстрани на превозното средство, горните изисквания на точка 6.4.5 не са в сила. Базовите оси на тези фарове трябва да са ориентирани навън на не повече от 15° хоризонтално към задната част спрямо средната надлъжна равнина на превозното средство.
 6.4.7. Електрическа схема на свързване
 6.4.7.1.
 Тя трябва да е такава, че фаровете за заден ход да могат да светват само при включена предавка за заден ход и ако устройството, което управлява пускането и спирането на двигателя, е в положение, при което двигателят може да работи. Те не трябва да се включват или да остават включени, ако не е изпълнено някое от горните условия.
 6.4.7.2.
 Освен това, схемата на свързване на двата незадължителни фара, споменати в точка 6.4.2.2, трябва да е такава, че тези фарове да не могат да светват, освен ако светлините, споменати в точка 5.11, не са включени.
 Фаровете за заден ход, монтирани отстрани на превозното средство, могат да бъдат включвани при бавни маневри с движение напред на превозното средство до скорост максимум 10 km/h, при условие че са изпълнени следните условия:
 α)
 устройствата се включват и изключват ръчно с отделен комутатор;
 б)
 когато се включат по този начин, те могат да остават включени и след като задната предавка бъде изключена;
 в)
 те се изключват автоматично, ако скоростта на движение напред на превозното средство надвишава 10 km/h, независимо от положението на отделния комутатор; в такъв случай те трябва да остават изключени докато не бъдат включени умишлено.
 6.4.8. Контролно устройство
 Контролното устройство не е задължително.
 6.4.9. Други изисквания
 Няма.
 6.5. Пътепоказателна светлина (Правило No 6)
 6.5.1. Наличие (вж. фигурата по-долу)
 Задължително. Типовете пътепоказателни светлини се разделят на категории (1, 1а, 1б, 2a, 2б, 5 и 6), чийто монтаж на дадено превозно средство съставлява една монтажна схема („А“ и „Б“).
 Монтажна схема „А“


text:
важи за всички моторни превозни средства.
 Монтажна схема „Б“ важи само за ремаркета.
 6.5.2. Брой
 Според монтажната схема.
 6.5.3. Монтажни схеми (вж. фигурата по-долу)
 A: две предни пътепоказателни лампи от следните категории:
 1, 1a или 1б,
 ако разстоянието между края на видимата повърхност по направлението на базовата ос на тази светлина и краят на видимата повърхност по направлението на базовата ос на предния фар за къси светлини и/или на предния фар за мъгла, ако има такъв, е най-малко 40 mm;
 1а или 1б,
 ако разстоянието между края на видимата повърхност по направлението на базовата ос на тази светлина и краят на видимата повърхност по направлението на базовата ос на предния фар за къси светлини и/или на предния фар за мъгла, ако има такъв, е по-голямо от 20 mm и по-малко от 40 mm;
 1б,
 ако разстоянието между края на видимата повърхност по направлението на базовата ос на тази светлина и краят на видимата повърхност по направлението на базовата ос на предния фар за къси светлини и/или на предния фар за мъгла, ако има такъв, е по-малко или равно на 20 mm;
 две задни пътепоказателни светлини (категория 2a или 2б);
 две незадължителни светлини (категория 2a или 2б) на всички превозни средства от категории M2, M3, N2, N3;
 две странични пътепоказателни светлини от категория 5 или 6 (минимални изисквания):
 5
 за всички превозни средства M1;
 за превозни средства N1, M2 и M3, чиято дължина не надвишава 6 метра;
 6
 за всички превозни средства N2 и N3;
 за превозни средства N1, M2 и M3, чиято дължина не надвишава 6 метра.
 Замяната на странични пътепоказателни светлини от категория 5 със странични пътепоказателни светлини от категория 6 се разрешава във всички случаи.
 Максимум 3 незадължителни устройства от категория 5 и едно незадължително устройство от категория 6 от всяка страна на превозни средства от тип M2, M3, N2 и N3, чиято дължина надвишава 9 метра.
 Когато са монтирани светлини, които съчетават функциите на предни пътепоказателни светлини (категория 1, 1а, 1б) и странични пътепоказателни лампи (категория 5 или 6), може да се монтират две допълнителни странични пътепоказателни светлини (категория 5 или 6), за да се спазят изискванията за видимост, посочени в точка 6.5.5.
 Б: две задни пътепоказателни светлини (категория 2a или 2б);
 две незадължителни светлини (категория 2a или 2б) на всички превозни средства от категории O2, O3 и O4.
 Максимум 3 незадължителни устройства от категория 5 и едно незадължително устройство от категория 6 от всяка страна на превозни средства от тип O2, O3 и O4, чиято дължина надвишава 9 метра.
 Когато е монтирана адаптираща се система за предни светлини, разстоянието, което се разглежда за избор на категория, е разстоянието между предната пътепоказателна светлина и най-близкия осветяващ модул в най-близкото му положение, допринасящ за или изпълняващ функцията „къса светлина“.
 6.5.4. Местоположение
 6.5.4.1. По широчина: краят на видимата повърхност по направлението на базовата ос, който е най-отдалечен от средната надлъжна равнина на превозното средство, не трябва да се намира на повече от 400 mm от най-крайния външен ръб на превозното средство. Това условие не се отнася за незадължителните задни


text:
светлини.
 Разстоянието между вътрешните краища на двете видими повърхности по направлението на базовите оси не трябва да бъде под 600 mm.
 Това разстояние може да се намали до 400 mm, когато цялата широчина на превозното средство е под 1 300 mm.
 6.5.4.2. Във височина: над земната повърхност.
 6.5.4.2.1. Височината на светлоизлъчващата повърхност на страничните пътепоказателни лампи от категории 5 и 6 не трябва да бъде:
 по-малко от
 :
 350 mm за превозни средства от категории M1 и N1 и 500 mm за всички останали категории превозни средства, като и в двата случая се измерва от най-ниската точка; и
 повече от
 :
 1 500 mm, измервано от най-високата точка.
 6.5.4.2.2. Височината на пътепоказателните светлини от категории 1, 1а, 1б, 2а и 2б, измерена в съответствие с точка 5.8, не трябва да бъде по-малка от 350 mm или над 1 500 mm.
 6.5.4.2.3. Ако конструкцията на превозното средство не позволява придържане към тези максимални стойности, измервани както е указано по-горе, и ако незадължителните задни светлини не са монтирани, размерите могат да бъдат увеличени на 2 300 mm за странични пътепоказателни светлини от категории 5 и 6, и на 2 100 mm за пътепоказателни светлини от категории 1, 1а, 1б, 2а и 2б.
 6.5.4.2.4. Ако са монтирани незадължителни задни светлини, те трябва да са разположени на височина съвместима с приложимите изисквания на параграф 6.5.4.1, със симетрията на светлините, и на разстояние по вертикала толкова голямо, колкото позволява формата на каросерията, но на не по-малко от 600 mm над задължителните светлини.
 6.5.4.3. По дължина (вж. фигурата по-долу)
 Разстоянието между светлоизлъчващата повърхност на страничната пътепоказателна светлина (категории 5 и 6) и напречната равнина, която определя предната граница на общата дължина на превозното средство, не трябва да надвишава 1 800 mm.
 Това разстояние обаче не трябва да надвишава 2 500 mm:
 а)
 за превозни средства от категории M1 и N1:
 б)
 за всички останали категории превозни средства, ако конструкцията на превозното средство не позволява да се спазят минималните ъгли на видимост.
 Незадължителните странични пътепоказателни светлини от категория 5 се монтират през равни интервали по дължината на превозното средство.
 Незадължителна странична пътепоказателна светлина от категория 6 се монтира в зоната между първия и последния квартил на дължината на ремарке.
 6.5.5. Геометрична видимост
 6.5.5.1. Хоризонтални ъгли (вж. фигурата по-долу)
 Вертикални ъгли: 15° над и под хоризонталата за пътепоказателни светлини от категории 1, 1а, 1б, 2а, 2б и 5. Вертикалният ъгъл под хоризонталата може да се намали до 5°, ако светлините са на по-малко от 750 mm над земната повърхност; 30° над и 5° под хоризонталата за пътепоказателни светлини от категория 6. Вертикалният ъгъл над хоризонталата може да се намали до 5°, ако незадължителните светлини не са на по-малко от 2 100 mm над земната повърхност.
 Фигура
 (вж. точка 6.5)
 За превозни средства от категории M1 и N1 стойността 45° навътре за пътепоказателни светлини от категории 1, 1a или 1б, чийто долен край на видимата повърхност е на по-малко от 750 mm над земната повърхност, може да бъде намалена до 20° под хоризонталната равнина, в която лежи базовата ос


text:
на съответната светлина.
 6.5.5.2. Или, по преценка на производителя, за превозни средства от категории M1 и N1
 (15)
 Предни и задни пътепоказателни светлини, както и странични габаритни светлини:
 Хоризонтални ъгли (вж. фигурата по-долу)
 Стойността 45° навътре за пътепоказателни светлини от категории 1, 1a или 1б, чийто долен край на видимата повърхност е на по-малко от 750 mm над земната повърхност, може да бъде намалена до 20° под хоризонталната равнина, в която лежи базовата ос на съответната светлина.
 Вертикални ъгли: 15° над и под хоризонталата. Вертикалният ъгъл под хоризонталата може да се намали до 5°, ако светлините са на по-малко от 750 mm над земната повърхност.
 За да бъде считана за видима, светлината трябва да позволява безпрепятствена видимост към поне 12,5 квадратни сантиметра от видимата си повърхност, с изключение на страничните пътепоказатели от категории 5 и 6. Осветителната повърхност на всеки светлоотражател, който не излъчва сам, се изключва.
 6.5.6. Реглаж
 Според спецификациите за монтаж на производителя, ако има такива.
 6.5.7. Електрическа схема на свързване
 Пътепоказателните светлини трябва да се включват независимо от другите светлини. Всички пътепоказателни светлини от едната страна на превозното средство трябва да се включват и изключват чрез единствен орган за управление и да мигат синхронно.
 На превозни средства от категории M1 и N1 с дължина под 6 m и с монтажна схема в съответствие с точка 6.5.5.2 по-горе автомобилно-жълтите странични габаритни светлини, когато такива са монтирани, също трябва да мигат със същата честота (синхронно) с пътепоказателните светлини.
 6.5.8. Контролно устройство
 Наличието на контролно устройство за работата на пътепоказателните светлини категории от 1, 1a, 1б, 2a и 2б е задължително. То може да бъде със светлинна или звукова сигнализация, или и двете. Ако е със светлинна сигнализация, то трябва да представлява мигаща светлина, която най-малкото в случай на неизправност на някоя пътепоказателна светлина или изгасва, или остава да свети, без да мига, или проявява ясно изразена промяна в честотата. Ако е само със звукова сигнализация, най-малкото в случай на неизправност на някоя от тези пътепоказателни лампи, трябва се чува ясно и да проявява ясна изразена промяна в честотата.
 То трябва да се задейства от сигнал, произведен в съответствие с точка 6.4.2 от Правило No 6 или друг подходящ начин (16).
 Ако моторното превозно средство е оборудвано да тегли ремарке, то трябва да е снабдено със специално светлинно функционално контролно устройство за пътепоказателните светлини на ремаркето, освен ако функционалното контролно устройство на теглещото превозно средство не позволява да се установи неизправност в някоя от пътепоказателните светлини на така образуваното комбинирано превозно средство.
 Функционалното сигнално устройство за работата на незадължителната двойка пътепоказателни светлини на моторни превозни средства и ремаркета не е задължително.
 6.5.9. Други изисквания
 Светлината трябва да е мигаща с честота на мигане 90 ± 30 пъти в минута.
 Задействането на органа за управление на светлинната сигнализация трябва да предизвиква излъчване на светлина след не повече от една секунда и първо загасване след не повече от една и половина секунди. Ако моторното превозно средство е оборудвано за теглене на ремарке, органът за управление на пътепоказателните светлини на теглещото превозно средство


text:
трябва да задейства също и пътепоказателните светлини на ремаркето. При неизправност, различна от късо съединение на някоя от пътепоказателните светлини, другите трябва да продължат да мигат, като при това положение честотата може да бъде различна от предписаната.
 6.6. Аварийно-предупредителна сигнализация
 6.6.1. Наличие
 Задължително
 Сигналът трябва да се дава чрез едновременна работа на пътепоказателните лампи в съответствие с изискванията на точка 6.5 по-горе.
 6.6.2. Брой
 Съгласно посоченото в точка 6.5.2.
 6.6.3. Монтажна схема
 Съгласно посоченото в точка 6.5.3.
 6.6.4. Местоположение
 6.6.4.1. Широчина: Съгласно посоченото в точка 6.5.4.1.
 6.6.4.2. Височина: Съгласно посоченото в точка 6.5.4.2.
 6.6.4.3. Дължина: Съгласно посоченото в точка 6.5.4.3.
 6.6.5. Геометрична видимост
 Съгласно посоченото в точка 6.5.5.
 6.6.6. Реглаж
 Съгласно посоченото в точка 6.5.6.
 6.6.7. Електрическа схема на свързване
 6.6.7.1. Сигналът трябва да се задейства посредством отделен ръчен орган за управление, който позволява всички пътепоказателни лампи да мигат синхронно.
 6.6.7.2. Аварийно-предупредителната сигнализация трябва да се задейства автоматично, в случай че превозното средство участва в сблъсък или след изключване на аварийния стоп-сигнал, както е специфицирано в точка 6.22. В подобни случаи тя може да бъде изключена ръчно.
 6.6.7.3. На превозни средства от категории M1 и N1 с дължина под 6 m и с монтажна схема в съответствие с точка 6.5.5.2 по-горе автомобилно-жълтите странични габаритни светлини, когато такива са монтирани, също трябва да мигат със същата честота (синхронно) с пътепоказателните светлини.
 6.6.8. Контролно устройство
 Наличието на контролно устройство, работещо на принципа на затворения ел. контур, е задължително. Мигаща предупредителна светлина, която може да работи заедно с контролното устройство (устройства), посочено в точка 6.5.8.
 6.6.9. Други изисквания
 Съгласно посоченото в точка 6.5.9. Ако моторното превозно средство е оборудвано да тегли ремарке, органът за управление на аварийно-предупредителната сигнализация трябва да може да задейства и пътепоказателните лампи на ремаркето. Аварийно-предупредителната сигнализация трябва да може да функционира, дори ако устройството, което пуска в ход или спира двигателя, е в положение, което прави невъзможно пускането на двигателя в ход.
 6.7. Стоп-светлини (Правило No 7)
 6.7.1. Наличие
 Устройства от категории S1 или S2
 :
 задължително за всички категории превозни средства.
 Устройства от категории S3 или S4
 :
 задължително за превозни средства от категории M1 и N1, освен за шаси-кабини и тези превозни средства от категория N1, които са с открито товарно пространство; незадължително за всички останали категории превозни средства.
 6.7.2. Брой
 Две устройства от категория S1 или S2 и едно устройство категория S3 или S4 на всички категории превозни средства.
 6.7.2.1. Освен в случая, когато е монтирано устройство от категория S3 или S4, на превозните средства от категории M2, M3, N2, N3, O2, O3, и O4 могат да бъдат монтирани две незадължителни устройства от категория S1 или S2.
 6.7.2.2. Само когато средната надлъжна равнина на превозното средство не се намира върху неподвижна стена на каросерията, а разделя две подвижни части на превозното средство (напр. врати) и няма достатъчно пространство за монтиране на единично устройство от категория S3 или S4 в средната надлъжна равнина над такива подвижни части, или:
 могат да бъдат монтирани две устройства от категория S3 или S4 тип „D“, или
 може да бъде монтирано едно


text:
устройство от категория S3 или S4, изместено наляво или надясно от средната надлъжна равнина, или
 може да бъде монтирана взаимосвързана система за осветяване от S3 или S4.
 6.7.3. Монтажна схема
 Няма специални изисквания
 6.7.4. Местоположение
 6.7.4.1. По широчина:
 за превозни средства от категории M1 и N1:
 за устройства от категории S1 или S2 точката от видимата повърхност по направлението на базовата ос, която е най-отдалечена от средната надлъжна равнина на превозното средство, не трябва да се намира на повече от 400 mm от най-крайния външен ръб на превозното средство;
 за разстоянието между вътрешните краища на видимите повърхности по направлението на базовите оси, няма специално изискване;
 за всички останали категории превозни средства:
 за устройства от категории S1 или S2, разстоянието между вътрешните краища на видимите повърхности, по направлението на базовите оси, не трябва да е по-малко от 600 mm. Това разстояние може да се намали до 400 mm, ако общата широчина на превозното средство е под 1 300 mm;
 за устройства от категории S3 или S4: базовият център също трябва да се намира в средната надлъжна равнина на превозното средство. В случай, когато двете устройства от категории S3 или S4 са монтирани съгласно точка 6.7.2, те трябва да са разположени колкото е възможно по-близо до средната надлъжна равнина, по едно от всяка страна на тази равнина.
 В случай, когато съгласно точка 6.7.2 е разрешена една светлина категория S3 или S4, намираща се на разстояние спрямо средната надлъжна равнина, това разстояние не трябва да надвишава 150 mm, разглеждано от средната надлъжна равнина до базовия център на светлината.
 6.7.4.2. Във височина:
 6.7.4.2.1.
 За устройства от категории S1 или S2:
 над земната повърхност, на не по-малко от 350 mm и на не повече от 1 500 mm (на не повече от 2 100 mm, ако формата на каросерията не позволява да се спазят 1 500 mm и ако незадължителните светлини не са монтирани).
 Ако незадължителни светлини са монтирани, те трябва да са разположени на височина, съвместима с изискванията за широчина и симетрия на светлините, и на разстояние по вертикала толкова голямо, колкото позволява формата на каросерията, но на не по-малко от 600 mm над задължителните светлини.
 6.7.4.2.2.
 За устройства от категории S3 или S4:
 За устройства категория S3, хоризонталната равнина, допирателна към долния ръб на видимата повърхност трябва: или да не бъде на повече от 150 mm под хоризонталната равнина, допирателна към долния ръб на откритата повърхност на задното стъкло на превозното средство; или да не бъде на по-малко от 850 mm от земната повърхност.
 Хоризонталната равнина, допирателна към долния ръб на видимата повърхност на устройство категория S3 или S4 трябва обаче да бъде над хоризонталната равнина, допирателна към горния ръб на видимата повърхност на устройства от категории S1 или S2.
 6.7.4.3. По дължина:
 6.7.4.4. за устройства от категории S1 или S2: на задната част на превозното средство.
 6.7.4.5. за устройства от категории S3 или S4: няма специални изисквания.
 6.7.5. Геометрична видимост
 Хоризонтален ъгъл:
 За устройства от категории S1 или S2: 45° наляво и надясно от надлъжната ос на превозното средство;
 за устройства от


text:
категории S3 или S4: 10° наляво и надясно от надлъжната ос на превозното средство.
 Вертикален ъгъл:
 За устройства от категории S1 или S2: 15° над и под хоризонталата. Вертикалният ъгъл под хоризонталата обаче може да се намали до 5°, ако височината на светоотражателя е по-малка от 750 милиметра. Вертикалният ъгъл над хоризонталата може да се намали до 5° в случай на незадължителни лампи не по-малко от 2 100 mm над земната повърхност;
 за устройства от категории S3 или S4: 10° над и 5° под хоризонталата.
 6.7.6. Реглаж
 В посока назад от превозното средство.
 6.7.7. Електрическа схема на свързване
 6.7.7.1. Всички стоп-светлини трябва да светват едновременно, когато спирачната система подава съответния сигнал, определен в Правила No 13 и 14-Н.
 6.7.7.2. Стоп-светлините не е нужно да функционират, когато устройството за управление на пускането в ход и/или на спирането на двигателя е в положение, при което двигателят не може да работи.
 6.7.8. Контролно устройство
 Наличието на контролно устройство е незадължително. Ако има такова, то трябва да бъде сигнална светлина, която не е с мигаща предупредителна светлина и която светва в случай на неизправно функциониране на стоп- светлините.
 6.7.9. Други изисквания
 6.7.9.1. Устройство от категория S3 или S4 не може да бъде взаимно вградено с друга светлина.
 6.7.9.2. Устройство от категория S3 или S4 може да бъде монтирано вън или вътре в превозното средство.
 6.7.9.2.1. В случай, че то е монтирано вътре в превозното средство:
 излъчваната светлина не трябва да предизвиква неудобство на водача чрез устройствата за непряко виждане и/или други повърхности на превозното средство (т.е. задното стъкло).
 6.8. Светлина за осветяване на задния регистрационен номер (Правило No 4)
 6.8.1. Наличие
 Задължително
 6.8.2. Брой
 Такъв, че устройството да осветява мястото, където е разположен задният регистрационен номер.
 6.8.3. Монтажна схема
 Такава, че устройството да осветява мястото, където е разположен задният регистрационен номер.
 6.8.4. Местоположение
 6.8.4.1. По широчина: такова, че устройството да осветява мястото, където е разположен задният регистрационен номер.
 6.8.4.2. Във височина: такова, че устройството да осветява мястото, където е разположен задният регистрационен номер.
 6.8.4.3. По дължина: такова, че устройството да осветява мястото, където е разположен задният регистрационен номер.
 6.8.5. Геометрична видимост
 Такава, че устройството да осветява мястото, където е разположен задният регистрационен номер.
 6.8.6. Реглаж
 Такъв, че устройството да осветява мястото, където е разположен задният регистрационен номер.
 6.8.7. Електрическа схема на свързване
 В съответствие с точка 5.11.
 6.8.8. Контролно устройство
 Контролното устройство не е задължително. Ако има такова, функцията му трябва да се изпълнява от контролното устройство, което се изисква за предните и задните габаритни светлини.
 6.8.9. Други изисквания
 Когато светлината за осветяване на задния регистрационен номер е комбинирана със задната габаритна светлина, взаимно вградена със стоп-светлината или със задния фар за мъгла, фотометричните характеристики на светлината за осветяване на задния регистрационен номер могат да се променят при функционирането на стоп-светлината или на задния фар за мъгла.
 6.9. Предна габаритна светлина (Правило No 7)
 6.9.1. Наличие
 Задължително за всички моторни превозни средства.
 Задължително за ремаркета с широчина над 1 600 mm.
 Незадължително за ремаркета с широчина до 1 600 mm.
 6.9.2. Брой
 Два.
 6.9.3.


text:
Монтажна схема
 Няма специални изисквания
 6.9.4. Местоположение
 6.9.4.1. По широчина: краят на видимата повърхност по направлението на базовата ос, който е най-отдалечен от средната надлъжна равнина на превозното средство, не трябва да се намира на повече от 400 mm от най-крайния външен ръб на превозното средство.
 В случай на ремарке, точката от видимата повърхност по направлението на базовата ос, която е най-отдалечена от средната надлъжна равнина, не трябва да се намира на повече от 150 mm от най-крайния външен ръб на превозното средство.
 Разстоянието между вътрешните краища на двете видими повърхности по направлението на базовите оси трябва:
 за превозни средства от категории M1 и N1: Няма специални изисквания.
 За всички останали категории превозни средства: да не бъде под 600 mm. Това разстояние може да се намали до 400 mm, когато общата широчина на превозното средство е под 1 300 mm.
 6.9.4.2. Във височина: над земната повърхност, на не по-малко от 350 mm и на не повече от 1 500 mm (за превозни средства от категории O1 и O2, или ако формата на каросерията не позволява да се спазят 1 500 mm — на не повече от 2 100 mm.)
 6.9.4.3. По дължина: няма особени изисквания.
 6.9.4.4. Когато предната габаритна светлина и друга светлина са взаимно вградени, видимата повърхност по направлението на базовата ос на другата светлина трябва да се използва за проверка за съобразяване с изискванията за местоположението (точки 6.9.4.—6.9.4.3).
 6.9.5. Геометрична видимост
 6.9.5.1. Хоризонтален ъгъл за двете предни габаритни светлини:
 45° навътре и 80° навън.
 За превозни средства от категории M1 и N1, когато долният край на видимата повърхност на светлината е на по-малко от 750 mm над земната повърхност, стойността 45° навътре може да бъде намалена до 20° под хоризонталната равнина, в която лежи базовата ос на съответната светлина.
 За ремаркетата ъгълът навътре може да се намали до 5°.
 Вертикален ъгъл: 15° над и под хоризонталата. За светлини, които са на по-малко от 750 mm над земната повърхност, вертикалният ъгъл под хоризонталата може да се намали до 5°.
 6.9.5.2. За превозни средства от категории M1 и N1, като алтернатива на точка 6.9.5.1, по преценка на производителя или негов съответно упълномощен представител, и само ако на превозното средство има монтирана странична габаритна светлина.
 Хоризонтален ъгъл: 45° навън и 45° навътре.
 Когато долният край на видимата повърхност на светлината е на по-малко от 750 mm над земната повърхност, стойността 45° навътре може да бъде намалена до 20° под хоризонталната равнина, в която лежи базовата ос на съответната светлина.
 Вертикален ъгъл: 15° над и под хоризонталата. Вертикалният ъгъл под хоризонталата може да се намали до 5°, ако светлините са на по-малко от 750 mm над земната повърхност.
 За да бъде считана за видима, светлината трябва да позволява безпрепятствена видимост към поне 12,5 квадратни сантиметра от видимата си повърхност. Осветителната повърхност на всеки светлоотражател, който не излъчва сам, се изключва.
 6.9.6. Реглаж
 В посока напред.
 6.9.7. Електрическа схема на свързване
 В съответствие с точка 5.11.
 Ако предна габаритна светлина обаче е взаимно вградена с пътепоказателна светлина, електрическата схема на свързване на предната


text:
габаритна светлина от съответната страна на превозното средство или на взаимновградената част от нея може да бъда такава, че да се изключва за целия период (интервал „включен“ и интервал „изключен“) на действие на пътепоказателната светлина.
 6.9.8. Контролно устройство
 Наличието на контролно устройство, работещо на принципа на затворения ел. контур, е задължително. Това контролно устройство не трябва да е мигащо и не трябва да се изисква, ако осветлението на арматурното табло може да се включва само едновременно с предните габаритни светлини.
 6.9.9. Други изисквания
 6.9.9.1. Ако в предната габаритна светлина са монтирани един или повече излъчвателя на инфрачервено лъчение, те трябва да могат да се включват само когато фарът от същата страна на превозното средство е включен и превозното средство се движи напред. В случай, че предната габаритна светлина или фарът от същата страна се повреди, излъчвателят (излъчвателите) на инфрачервено лъчение трябва да се изключва автоматично.
 6.9.9.2. В случай, че е монтирана адаптираща се система за предни светлини за осветяване с променлив ъгъл (в завой), предната габаритна светлина може да се върти заедно с осветяващ модул, с който тя е взаимно вградена.
 6.10. Задна габаритна светлина (Правило No 7)
 6.10.1. Наличие
 Устройства от категории R, R1 или R2: Задължително
 6.10.2. Брой
 Два.
 6.10.2.1. Освен в случая, когато са монтирани задни светлини за обозначаване на най-външния габарит, на всички превозни средства от категории M2, M3, N2, N3, O2, O3 и O4 могат да бъдат монтирани две незадължителни габаритни светлини.
 6.10.3. Монтажна схема
 Няма специални изисквания.
 6.10.4. Местоположение
 6.10.4.1. По широчина: краят на видимата повърхност по направлението на базовата ос, който е най-отдалечен от средната надлъжна равнина на превозното средство, не трябва да се намира на повече от 400 mm от най-крайния външен ръб на превозното средство. Това условие не се отнася за незадължителните задни светлини.
 Разстоянието между вътрешните краища на двете видими повърхности по направлението на базовите оси трябва:
 за превозни средства от категории M1 и N1: няма специални изисквания.
 За всички останали категории превозни средства: да не бъде под 600 mm. Това разстояние може да се намали до 400 mm, когато общата широчина на превозното средство е под 1 300 mm.
 6.10.4.2. Във височина: над земната повърхност, на не по-малко от 350 mm и на не повече от 1 500 mm (на не повече от 2 100 mm, ако формата на каросерията не позволява да се спазят 1 500 mm и ако незадължителните светлини не са монтирани). Ако незадължителни светлини са монтирани, те трябва да са разположени на височина, съвместима с приложимите изисквания на точка 6.10.4.1, със симетрията на светлините, и на разстояние по вертикала толкова голямо, колкото позволява формата на каросерията, но на не по-малко от 600 mm над задължителните светлини.
 6.10.4.3. По дължина: на задната част на превозното средство.
 6.10.5. Геометрична видимост
 6.10.5.1. Хоризонтален ъгъл: 45° навътре и 80° навън.
 Вертикален ъгъл: 15° над и под хоризонталата. За светлини, които са на по-малко от 750 mm над земната повърхност, вертикалният ъгъл под хоризонталата може да се намали до 5°. В случай на незадължителни светлини, разположени на не по-малко от


text:
2 100 mm над земната повърхност, вертикалният ъгъл над хоризонталата може да се намали до 5°.
 6.10.5.2. За превозни средства от категории M1 и N1, като алтернатива на точка 6.10.5.1, по преценка на производителя или негов съответно упълномощен представител, и само ако на превозното средство има монтирана странична габаритна светлина.
 Хоризонтален ъгъл: 45° навън и 45° навътре.
 Вертикален ъгъл: 15° над и под хоризонталата. Вертикалният ъгъл под хоризонталата може да се намали до 5°, ако светлините са на по-малко от 750 mm над земната повърхност.
 За да бъде считана за видима, светлината трябва да позволява безпрепятствена видимост към поне 12,5 квадратни сантиметра от видимата си повърхност. Осветителната повърхност на всеки светлоотражател, който не излъчва сам, се изключва.
 6.10.6. Реглаж
 В посока назад.
 6.10.7. Електрическа схема на свързване
 В съответствие с точка 5.11
 Ако задна габаритна светлина обаче е взаимно вградена с пътепоказателна светлина, електрическата схема на свързване на задната габаритна светлина от съответната страна на превозното средство или на взаимновградената част от нея може да бъда такава, че да се изключва за целия период (интервал „включен“ и интервал „изключен“) на действие на пътепоказателната светлина.
 6.10.8. Контролно устройство
 Наличието на контролно устройство, работещо на принципа на затворения ел. контур, е задължително. То трябва да е комбинирано с това на предните габаритни светлини.
 6.10.9. Други изисквания
 Няма.
 6.11. Заден фар за мъгла (Правило No 38)
 6.11.1. Наличие
 Устройства от категории F, F1 или F2: Задължително.
 6.11.2. Брой
 Един или два.
 6.11.3. Монтажна схема
 Няма специални изисквания
 6.11.4. Местоположение
 6.11.4.1. По широчина: ако има само един заден фар за мъгла, той трябва да е разположен от страната на средната надлъжна равнина на превозното средство, която е обратна на страната, съответстваща на вида движение (ляво или дясно), предписано в страната на регистрация, като базовият център може също да е разположен в средната надлъжна равнина на превозното средство.
 6.11.4.2. Във височина: на не по-малко от 250 mm и не повече от 1 000 mm от земната повърхност. За превозни средства от категория N3G (с повишена проходимост), максималната височина може да бъде увеличена на 1 200 mm.
 6.11.4.3. По дължина: на задната част на превозното средство.
 6.11.5. Геометрична видимост
 Определя се от ъглите α и ß, както е посочено в точка 2.13:
 α
 =
 5° нагоре и 5° надолу;
 ß
 =
 25° надясно и наляво.
 6.11.6. Реглаж
 В посока назад.
 6.11.7. Електрическа схема на свързване
 Тя трябва да е такава, че:
 6.11.7.1.
 Задният фар (фарове) за мъгла да не могат да бъдат включвани освен ако дългите светлини, късите светлини или предните фарове за мъгла не светят.
 6.11.7.2.
 Задният фар (фарове) за мъгла да могат да бъдат изключвани независимо от всяка друга светлина;
 6.11.7.3.
 В сила е всяко от по-долните условия:
 6.11.7.3.1.
 Задният фар или фарове за мъгла могат да продължат да работят докато габаритните светлини не бъдат изключени, като след това задният фар или фарове за мъгла трябва да останат изключени, докато не бъдат отново умишлено включени;
 6.11.7.3.2.
 Допълнително на задължителното контролно устройство (точка 6.11.8), докато задният фар за мъгла е във включено положение, трябва да